
Съобщение до медиите: 
18.08.2011
 Денят на София се превръща във фестивал на уличното изкуство 
Площадът пред „Света Неделя” става арена за второто издание на
 BUSKERS FEST в България
Вторият по рода си фестивал на уличното изкуство в България ще се състои на неслучайна дата: 17-ти септември - Денят на София, но също така и празника на вярата, надеждата и любовта. Събитието е организирано от TEREN Music със съдействието на Столична община и ще отбележи подобавящо деня на столицата, представяйки най-колоритните й лица – уличните артисти. Вторият по рода си уличен фестивал в България носи името Buskers Play Out и ще продължи повече от 6 часа.
Между 16:00 и 22:00 ч. на 17-ти септември столичани ще могат да усетят атмосферата на улицата, заедно с талантливите й артисти в откритото пространство пред площад „Св.Неделя”. Фестивали, посветени на творците на улицата, или т.нар. „buskers festivals”, са популярни от години по света, а първият подобен в България се състоя в началото на тази година в Софийския университет „Св. Климент Охридски“.
„След еуфорията от фестивала на уличните артисти в България на закрито в университета, веднага потърсихме и начин да продължим инициативата. Считаме, че така подкрепяме идеята за промяна на нагласата към изкуството на улицата в страната, представяйки артистите в различна светлина“, обясни Илиан Кокаларов от Teren Music. ”Радваме се, че срещнахме подкрепа и от Столична община, за да направим втория уличен фест реалност и то точно в Деня на София. Вярваме, че събитието ще даде още по-голяма платформа за изява на талантливите артисти и все повече хора ще оценят и подкрепят изкуството им“, допълни Илиан.
Част от програмата на фестивала включва нестандартните перкусионни изпълнения от Street Percussion Band, джаз-суинг загадъчността на Train Station, както и уникален афро денс пърформанс в тялото на Aisha  от “Joko Dance” и др. За да може да обхване широк спектър от дейности, които впечатляват и забавляват, в събитието ще се включат акробати, жонгльори, актьорски формации и др. Освен артистите, включени в официалната програма, Buskers Play Out предвижда изява на всеки, които иска да покаже уменията си „на улицата“, чрез записване пред площад св. Неделя между 12:00 ч. и 14:00 ч. в самия ден на събитието.
За повече информация:
www.terenmusic.com
http://www.facebook.com/pages/Animacionerite/113405452003542?ref=ts&v=wall#!/event.php?eid=107413689331326
http://www.facebook.com/#!/groups/167384889968877/http://www.facebook.com/#!/groups/167384889968877/ 
Цветелина Грозданова
Teren Music 
моб: 0877 510 350
моб: 0882 122 517
cvete@terenmusic.com
До настоящия момент Teren Music са реализирали лятното турне на група N.O.H.A. в България, както и три успешни Teren партита, всяко от които впечатлява със собствена уникална концепция, различна насоченост и оставя търсена и запомняща се емоция у хората на терена. От 2010 г., Teren Music провежда и инициативата “Share&Inspire”, която дава възможност на деца в неравностойно положение да се срещнат с талантливи артисти.

